पिछले कुछ दिनों से देश में ‘मी टू’ अभियान के तहत कई महिलाओं ने कार्यस्थल पर हुए यौन उत्पीड़न के खिलाफ आवाज उठाई जिससे इस मुहीम ने धीरे-धीरे क्रांति का रूप ले लिया। इस मुहीम के साथ ही कई ऐसे नाम सामने आये जिसने सभी को चौंका दिया। टीवी के संस्कारी बाबूजी आलोक नाथ से लेकर मीडिया और रजनीति के कई नाम सामने आये। यहां तक कि मोदी सरकार के मंत्री एमजे अकबर भी इस लपेटे में आ गये और मोदी सरकार ने उन्हें इस्तीफा देने को कहा था। हालांकि, ऐसे मामले भविष्य में फिर से सामने न आये और महिलाओं की सुरक्षा को गंभीरता से लेते हुए केंद्र सरकार ने एक महत्वपूर्ण कदम उठाया है। इसके संकेत सरकार ने पहले भी दिए थे और अब अपने फैसले पर अमल करते हुए एक ग्रुप का गठन किया है।